als_Latn dik_Latn sag_Latn
Një studim britanik i botuar në revistën Sex Research, sugjeron se sa më i lartë dhe i rëndësishëm të jetë pozicioni juaj në punë, aq më shumë mundësi keni të jeni të pabesë dhe të tradhtoni partnerin.
Studimi, i cili është drejtuar nga psikologu social Dr Joris Lammers ka bërë lidhjen mes tradhtisë dhe pozicionit të punës, duke mbledhur të dhënat e 610 femrave dhe meshkujve heteroseksualë holandezë.
Nga studimi ka rezultuar se 9% e njerëzve që kishin një punë jo me shumë pushtet, kanë treguar se kanë tradhtuar partnerin, 24% e atyre që kishin një punë mesatare e kanë pranuar këtë fakt, ndërsa tek personat që kishin një pozicion të lakmueshëm pune dhe ishin drejtues të lartë, sipas studimit, kanë qenë rreth 37% e të analizuarve ata që kanë tradhtuar partnerin.
Duke u bazuar tek studimi, skandalet seksuale mbi femrat dhe meshkujt e pushtetshëm janë bërë të zakonshme edhe në media, edhe pse meshkujt kanë qenë më shumë protagonistë, duke qenë se është më e pranueshme dhe më e kollajtë të “kapësh” apo “gjuash” një mashkull që ka një pozicion të mirë pune, se sa një femër me të njëjtin post në punë.
Në përfundim të studimit nënvizohet se pushteti i ndryshon njerëzit, ndërsa shtohet: “Fuqia dhe pushteti psikologjikisht liron njerëzit nga efektet penguese të normave sociale dhe rrit prirjen e tyre për të shprehur format kundërshtuese të seksualitetit, përfshirë edhe pabesinë apo tradhtinë”.
als_Latn als_Latn als_Latn als_Latn als_Latn